Dillingøya
Store norske leksikon,Geografi,Norges geografi,Viken,Moss
Dillingøya er ei øy i Vansjø i Moss kommune i Viken fylke. Øya har et areal på fem kvadratkilometer og har bro til fastlandet.
Dillingøya har vært bosatt siden eldre jernalder, og det er funnet gravrøyser fra bronsealderen. På østsiden av øya ligger Dillingøy gård. Den ble overtatt av staten i 1946 og ble disponert av Justisdepartementet som senter for siviltjenesteadministrasjonen fram til 2012. Staten solgte eiendommen i 2012, og den ble brukt til kurs- og konferansehotell (Viken Hotell Vansjø) fra 2014 til 2016.Den sørlige del av øya er fuglereservat. Les mer i Store norske leksikon Vansjø Moss Viken Norges geografi